Jelentõsen romlott Ukrajnában a kisebbségek helyzete
Jelentõsen romlott a helyzet Ukrajna vonatkozásában, ugyanis semmi nem történt az oktatási törvény módosításának ügyében, és elfogadták a nyelvtörvényt is, amely az oktatás mellett a kultúrában, a médiában és a közigazgatásban is elveszi a nemzeti közösségektõl saját anyanyelvük használatának lehetõségét – jelentette ki Szijjártó Péter Brüsszelben.
A külgazdasági és külügyminiszter Jens Stoltenberggel, a NATO fõtitkárával folytatott megbeszélését követõen elmondta, Magyarország elfogadhatatlannak tartja, hogy Ukrajnában egy NATO-tagország állampolgárságával rendelkezõ embereket listáznak, velük szemben titkosszolgálati módszerekkel nyomozásokat folytatnak.

Egy NATO felé igyekvõ, azzal szorosabb együttmûködésre törekvõ ország részérõl elfogadhatatlanok a magyar kisebbség ellen irányuló, közelmúltban tapasztalt cselekedetek, és az, hogy Kijev nem lépett azonnal ezekben az ügyekben – szögezte le Szijjártó Péter.

A magyar diplomácia vezetõje közölte, a fõtitkárt arról tájékoztatta, hogy az ukrán elnöki hivatal és a parlament honlapján még tegnap délután is megtalálható volt az az aláírásgyûjtõ petíció, amely a kárpátaljai magyarok deportálására hívott fel és gyûjtött aláírásokat.
Nyilvánvaló, hogy ezen körülmények közepette nem tudunk hozzájárulni ahhoz, hogy NATO-Ukrajna bizottsági ülés legyen a következõ külügyminiszteri találkozó során - hangsúlyozta.

Véleménye alapján annak összehívása kizárólag Ukrajnán múlik, ugyanis azon feltételek teljesítése, amelyeket a Velencei Bizottság elfogadott, az Európai Unió és a NATO magáévá tett, nem lehetetlen. Tájékoztatása szerint Jens Stoltenbergnek felvetette, vajon komolyan vehetõ-e Ukrajna NATO iránti elkötelezettsége, ha az egyszerû és egy éve ismert feltételeknek Kijev nem felel meg.Szijjártó Péter tudatta, Magyarország nemcsak fenntartja jelenlétét a NATO-missziókban, hanem kész növelni is szerepvállalását.

Tájékoztatása szerint a ciprusi ENSZ-misszióból közelmúltban hazatért 77 magyar katona jövõbeni NATO szerepvállalásáról Magyarország hamarosan megkezdheti tárgyalásait az észak-atlanti katonai szövetséggel. Ennek érdekében hamarosan közös munkacsoport jön létre, amely sorra veszi, hogy a NATO-nak hol vannak hiányzó, feltöltésre váró kapacitásai a nemzetközi misszióiban.

Hozzátette, Magyarország a koszovói NATO-misszió harmadik legnagyobb hozzájárulója, Afganisztánban hamarosan száz fölé emeli a katonák számát, Irakban pedig jelen van az Iszlám Állam nevû terrorszervezet elleni koalícióban.

A miniszter elmondta, arról tájékoztatatta a NATO fõtitkárát, hogy a magyar haderõfejlesztés érdekében Magyarország saját gyártókapacitás kiépítése felé tett lépéseket, eszközbeszerzésekrõl szóló jelentõs szerzõdések aláírása elõtt áll NATO-tagországokkal, amelyek nyomán a fejlesztésekre szánt honvédelmi költségvetésen belüli 20 százalékos teljesítési arány már a jövõ évben teljesíthetõ lesz.

A 2 százalékos védelmi költségvetési arányt pedig már a 2024-es határidõ elõtt el fogja érni.A külgazdasági és külügyminiszter azt is hangsúlyozta, Magyarország továbbra is bõvítéspárti ország, véleménye szerint a Nyugat-Balkán stabilitása pedig alapvetõ biztonságpolitikai kérdés.

Magyarország támogatja Macedónia NATO-tagságának mielõbbi megadását, és támogatja azt is, hogy Bosznia, valamint Georgia számára a szövetség aktivizálja a tagsági akciótervet - közölte Szijjártó Péter.
NATO Jens Stoltenberg kárpátaljai magyarok Ukrajna Szijjártó Péter